Yewina Qesasî ya Azad Sîserî ya HBDyî derheqê çalakîya hêzanê înan de eşkerayîyêka nuştekîye daye. Eşkerayîye wina ya:
''17ê gulane de Muridîya Keyeyê Deştişî yê artêşa tirke yê Maltepe yê Îstanbulî pê teknîkêkê taybetî bi hedefê Yewina Qesasî ya Azad Sîserî. Şewatî ra dima 30 wesayîtê leşkerî û bînaya di qatêne bîyî wel. Artêşa tirke na çalakîya ma nimnaye û zûrî kerd. Nê cayî de 1500 leşkerî estbî û wextê çalakîye de 18 leşkerî merdî û 36 leşkerî birîndar bîyî.
Artêşa tirke ya ke polîtîkaya kolonyalîste ana ca do hesabê nê faşîzmê xo bida. Na artêşa faşîste ya ke şarê kurdî rê merg bena, zulm kena û goristanan bomba kena do vera hêzê ma çin biba.
Çalakîya ma dewamîya adirê Ferhat Kurtay, Necmî Oner, Eşref Anyik û Mahmut Zengînî ya ke 17ê gulana 1982î de amebi tavistene. No adir o ke Amed de amebi tavistene ewro qerargehê artêşa tirke yê Maltepe yê Îstanbulî de gur û geş beno.
Çalakîya ma alaya enternasyonale ya Hakî Karerî ya ke 18ê gulana 1977î de bîyo bêmerg.''
